તે દિવસો યાદ કરીને તેની આંખોમાં આસું આવી ગયા પણ પછી તેના મામાએ તેનાં લગ્ન નક્કી કરી નાખ્યા તેમની સાળીની છોકરી અનિતા સાથે. તે અનિતાને જોવા ગયો ત્યારે જ તે તેને ગમી ગઈ હતી. પાછી તે એમ.એ. વીથ બી.એડનું ભણી હતી અને તાજેતરમાં જ એક સ્કૂલમાં નોકરીએ લાગી હતી. પરસ્પરની સહમતીથી તેઓના લગ્ન થઈ ગયા. બન્ને ખુશ હતા. અનિતાનું તેના જીવનમાં આગમન તેનો ભાગ્યોદય લઈને આવ્યું હતું. તેની બદલી ઉત્તરપ્રદેશના મોટા શહેર કાનપૂરમાં થઈ હતી અને તે મંત્રાલયમાં સચિવ તરીકેની બઢતી પામ્યો હતો. ત્યારે નિહારનો જન્મ થઈ ચુક્યો હતો અને મા-પૌત્રનું મુખ જોઈને અવસાન પામી હતી. તે પોતાના નાનકડા પરિવાર સાથે કાનપૂરમાં સ્થાયી થઈ ગયો.